Indhold

# Links

Specificér hvordan bogmærker, dokumentreferencer og hyperlinks i dit dokument skal eksporteres.

Alle hyperlinks i dit LibreOffice-dokument bliver automatisk eksporteret til dit PDF-dokument.

For at tilgå denne kommando...

Vælg Filer ▸ Eksportér som ▸ Eksportér som PDF ▸ (fanebladet) Kæder.

## Generelt

### Eksportér bogmærker som navngivne mål

Markér afkrydsningsfeltet for at eksportere bogmærker i dit dokument som navngivne destinationer i PDF-dokumentet. Destinationerne svarer til placering af dine bogmærker. Brug disse destinationer til at oprette URL-links som peger på disse placeringer i PDF-dokumentet.

### Konverter dokumentreferencer til PDF-mål

Markér dette afkrydsningsfelt for at konvertere URL'er, der refererer til andre ODF-filer til PDF-filer med det samme navn. I henvisningerne bliver udvidelserne .odt, .odp, .ods, .odg og .odm konverteret til udvidelsen .pdf.

### Eksportér URL'er relativt til filsystemet

Marker dette afkrydsningsfelt for at eksportere URLer til andre dokumenter som URLer i relation til filsystemet. Se "relative hyperlinks i Hjælpen.

## Kæder mellem dokumenter

Specificer, hvordan hyperlinks fra din PDF-fil til andre filer skal behandles.

### Standardtilstand

Links fra dit PDF-dokument til andre dokumenter bliver behandlet som specificeret i dit operativsystem.

### Åbn med PDF-læseren

Kæder på tværs af dokumenter åbnes med det PDF-læserprogram, som aktuelt viser dokumentet. PDF-læserprogrammet skal kunne håndtere den filtype, der er specificeret i kæden.

### Åbn med internetlæseren

Kæder på tværs af dokumenter åbnes med internetlæseren. Internetlæseren skal kunne håndtere den filtype, der er specificeret i kæden.

Relaterede emner

Generelt

Startvisning

Brugergrænseflade

Links

Sikkerhed

Digitale underskrifter

Eksportér som PDF

PDF-eksport kommandolinjeparametre

Støt os venligst!